**1. melléklet: Feladatlap a kapilláris jelenség megfigyeléséhez**

**A) Vizsgálat papírtörlővel**

1. Két poharat helyezzetek egymás mellé! Az egyik pohárba töltsetek félig vizet és színezzétek meg ételfestékkel!

2. Konyhai papírtörlő darabját csavarjatok össze hengeres alakúra!

3. Ezt a papírtörlőhengert középen hajtsátok félbe és úgy helyezzétek a poharakba, hogy az egyik vége a színezett vízbe érjen, a másik vége pedig az üres pohárba (1. kép)!

1. kép: Papírtörlőben mozgó színes víz (saját kép)



4. Figyeljétek meg a papírtörlőben előreszívódó színes vizet. Ötpercenként nézzétek meg, hogy mennyi színes víz ment így át az üres pohárba!

**B) Vizsgálat kockacukorral**

1. Egy tányérba építsetek 6 kockacukorból egy tornyot
2. Mellé egy másikat szintén 6 kockacukorból, de úgy, hogy a 2. kockacukorra rétegezzetek kevés porcukrot és utána folytassátok az építést!
3. Öntsetek a tányérba élelmiszer-színezékkel megfestett vizet!
4. Figyeljétek meg a két toronyba felszívódó víz sebességkülönbségét! (2. kép)

2. kép: Kockacukor tornyokban mozgó színes víz (saját felvétel)

